FAMÍLIES PEL VALENCIÀ

V Cicle de Música i Art. Rap i Cultura urbana
2026-03-21 12:00 - 14:00 (Europe/Paris) | Crescendo Escola de música, Passeig Cervantes, Alcoi, L'Alcoià, 03803
L’Escola de Música Crescendo impulsa la cinquena edició del Cicle Música i Art, una proposta cultural que torna a apostar per la fusió de la música amb altres disciplines artístiques per acostar la cultura a públics diversos. El cicle ofereix activitats obertes i accessibles, amb especial atenció a la tradició valenciana, la narració oral, la poesia i les expressions de cultura urbana, combinant arrels i contemporaneïtat. Aquesta V edició consolida el projecte com un espai de trobada creatiu i educatiu, on alumnat, artistes i públic comparteixen experiències culturals, reforçant el paper de la música com a fil conductor i eina de cohesió cultural a la ciutat d’Alcoi.

Cinema. Jacob, Mimi i els gossos del barri
2026-03-22 11:30 - 12:40 | Teatre Serrano, Gandia, Pg. de les Germanies, 29, Gandia, La Safor, 46702
Quan son pare se n’ha d’anar fora per negocis, Jacob es veu obligat a passar una setmana a casa de la seua cosina Mimi i l’oncle Àguila al barri antic de Riga, Maskachka. Allà descobreixen que un empresari ric vol destruir el parc central per construir gratacels, i decideixen aturar-lo amb l’ajut d’una colla de gossos de carrer… que poden parlar!
Durada: 70 min
Letonia i Polònia | 2019 // Direcció: Elmund Jansons

Teatre. Grúmic, un somni de tardor
2026-03-22 12:00 - 13:00 | Teatre Auditori Centre Social.- Dénia, C/ Calderón, 4, Dénia, Marina Alta, 03700
Cia. La Fornal
Molts diuen que la tardor arriba perquè el Sol i la Terra es mouen i canvien les seves posicions en l’univers. El Sol s’allunya de la Terra i, per això, fa més fred i es fa de nit més d’hora. Però, de veritat creus que és així? A Grúmic feim una nova versió de la tardor: La versió és que un follet molt espavilat dirigeix tots els elements de la natura per a què arribi la tardor. El follet es diu Grúmic i t’explicarà com s’ho fa per a què caiguin les fulles dels arbres.
Amb Grúmic hi ha la seva amiga Nona. Tots dos es troben un bon dia quan Nona no té gens de ganes d’anar a escola. Grúmic li revela un gran secret: que ell és l’encarregat d’organitzar la tardor. Fa que arribin les pluges i els vents, pinta el paisatge amb centenars de pintures de milers de tonalitats marrons, ordena que les fulles dels arbres caiguin a terra per a formar catifes naturals, i fa moltes més activitats que omplen l’agenda del follet durant tots aquests mesos de tardor. “Grúmic, un somni de tardor” és l’obra teatral que protagonitzen el follet Grúmic i Nona, amb un tercer actor que és l’encarregat de moure i manipular totes les titelles.
Durada de l’espectacle: 50 minuts // A partir de 3 anys // Millor Espectacle Infantil, 13ª edició dels Premis de Públic de la Sala Russafa, València.
Entrada lliure fins a completar aforament
Trailer Grúmic, un somni de tardor. La Fornal d’Espectacles.
